ร้านนี้ตั้งอยู่ในโครงการเรนฮิลล์สุขุมวิท47 อยู่ตรงระหว่าง BTS พร้อมพงษ์กับทองหล่อ เห็นร้านนี้ครั้งแรกแล้วสะดุดตาเลย เพราะเป็นร้านเล็กๆที่ออกแบบไว้น่ารักมาก ร้านตกแต่งเน้นโทนสีเหลืองกับน้ำตาล โต๊ะเก้าอี้เป็นไม้ รองรับคนได้ไม่เยอะ ไม่เกินสิบคนแน่ๆ แต่ดูแล้วอบอุ่น เป็นกันเองดี ร้านนี้เค้าขายเครื่องดื่มแล้วก็ไอติมในรูปแบบแปลกใหม่ ไอติมที่นี่เป็นไอติมโฮมเมดทั้งหมด ระหว่างที่เราเลือกเจ้าของร้านก็จะมาคอยแนะนำเมนูโน้นเมนูนี้ให้เรา น่ารักมาก เมนูที่เราเลือกมาก็คือ บานอฟฟี่ไอศกรีมพาย แล้วก็ไม่ผิดหวังเลย เค้าให้เครื่องมาแบบจัดเต็มมากทั้งกล้วยหอมชิ้นหา สุกกำลังดี ให้มาเป็นแพเลย แล้วก็ยังมีไอศกรีมอร่อยๆ ช้อคโกแลตชิพ แล้วปิดท้ายด้วยการราดคาราเมลหวานๆด้วย อีกเมนูนึงเพื่อนเราเลือกมาเป็นเลเยอร์ไอซ์ป๊อป เป็นไอศกรีมแท่งทำจากน้ำสตรอว์เบอร์รี่กับกีวี่สลับชั้นกัน รสชาติเปรี้ยวนิดๆ หวานหน่อยๆ อร่อยเย็นชื่นใจมาก เมนูแนะนำอย่างอื่นก็มีร็อกกี้โร้ดไอศกรีมพาย แล้วก็คุ้กกี้ไอศกรีมแซนวิช